ઉપરાંત, એસઓજી પીએસઆઇ એસ.બી.સોલંકી તથા સ્ટાફને સુરેન્દ્રનગર રેલવે સ્ટેશન પણ મોકલી ચેકીંગ હાથ ધરવામાં આવેલ હતું.. દરમિયાનવિરમગામ રેલવે સ્ટેશન ક્રોસ કરી જતા, કાલુપુર રેલવે પોલીસ તથા રેલવે સ્પેશિયલ ઓપરેશન ગ્રુપના પોઇન્સ આર.પી.ચુડાસમા તથા લાલુભા સહિતના સ્ટાફને જાણ કરવામાં આવતા તેમજ વોટ્સએપના માધ્યમથી આરોપી તથા ભોગ બનનારના ફોટોગ્રાફ સહિતની વિગતો મોકલી આપતા, કાલુપુર રેલવે સ્ટેશન ખાતે સોમનાથ અમદાવાદ ઇન્ટરસિટી ટ્રેનમાં સઘન ચેકીંગ હાથ ધરવામાં આવતા, થાનગઢ ની અપહૃત સગીરા તથા આરોપી કમલેશ મળી આવતા, અપહૃત કિશોરીના માતાપિતાએ તથા પોલીસે રાહતની લાગણી અનુભવી હતી. થાનગઢ પોલીસ સ્ટેશનના હે.કો. રામજીભાઈ તથા વું.પો.કો. અનીતાબેન દ્વારા અપહૃત કિશોરી તથા આરોપીનો કબ્જો મેળવેલ હતો. આ બાબતે અપહૃત કિશોરીના પિતાએ થાનગઢ પોલીસ સ્ટેશન ખાતે દીકરીના ભવિષ્ય તથા ઉંમરને ધ્યાને લઇ, ફરિયાદ કરવાનું ટાળેલ હોય, તેમ છતાં, થાનગઢ પોલીસ સ્ટેશનના પો.ઈન્સ. દીપક ઢોલ તથા સ્ટાફ દ્વારા આરોપી શ્યામ ઉર્ફે કમલેશ હનુમંતભાઈ જાતે નિશાંત રાજપૂત હાલ રહે. જૂના મફતિયાપરા, કમળ ફેકટરી પાસે, થાનગઢ જી.સુરેન્દ્રનગર મૂળ રહે. શિકરોડી ગામ થાણા કુરારા જી. હમીરપુર ઉત્તરપ્રદેશની ધરપકડ કરવામાં આવેલ છે. પકડાયેલ આરોપી શ્યામ ઉર્ફે કમલેશ ભૈયાની ધરપકડ કરી, ક્રિમીનલ પ્રોસિજર એકટ મુજબ કાર્યવાહી હાથ ધરવામાં આવેલ છે.